ddrg/super_eurlex huggingface dataset:
KOMMISSIONENS BESLUTNING af 4. april 1997 om beskyttelsesforanstaltninger over for visse fiskerivarer med oprindelse i Uganda (EØS-relevant tekst) (97/273/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/675/EØF af 10. december 1990 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (1), senest ændret ved direktiv 96/43/EF (2), særlig artikel 19, og

ud fra følgende betragtninger:

Der er ved flere lejligheder fundet salmonella i fileter af nilaborre med oprindelse i Uganda ved import til EF;

forekomsten af salmonella kan udgøre en alvorlig fare for folkesundheden; der bør på EF-plan hurtigt vedtages de fornødne beskyttelsesforanstaltninger;

indtil de ugandiske myndigheder træffer forebyggende sundhedsforanstaltninger mod kontaminering af nilaborrefileterne, og indtil Kommissionens eksperter har aflagt besøg på stedet for at kontrollere, om foranstaltningerne anvendes korrekt, bør fileter af nilaborre med oprindelse i Uganda ved import systematisk undersøges for salmonella;

i henhold til artikel 4, stk. 7, i direktiv 90/675/EØF) påhviler alle omkostninger i forbindelse med salmonellakontrollen afsenderen, modtageren eller deres stedfortræder uden godtgørelse fra den medlemsstat, som har foretaget kontrollen;

denne foranstaltning gælder midlertidigt, indtil der træffes afgørelse om særlige betingelser for import af fiskerivarer med oprindelse i Uganda;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Denne beslutning gælder for fisk, også rensede, fileter, skiver og hakket kød af arten nilaborre (Lates niloticus), fersk eller frosset, med oprindelse i Uganda.

Artikel 2

Medlemsstaterne undersøger ved import til EF hvert parti af de produkter, der er nævnt i artikel 1, for salmonella efter en stikprøvekontrolplan.

Artikel 3

Medlemsstaterne tillader kun, at de produkter, der er nævnt i artikel 1, importeres til deres område eller afsendes til en anden medlemsstat, hvis de ifølge den undersøgelse, som er nævnt i artikel 2, er salmonellafri.

Artikel 4

Alle omkostninger i forbindelse med anvendelsen af denne beslutning påhviler afsenderen, modtageren eller deres stedfortræder.

Artikel 5

Denne beslutning anvendes indtil den 30. juni 1997.

Artikel 6

Denne beslutning er rettet til medlemsstaterne.

Udfærdiget i Bruxelles, den 4. april 1997.

På Kommissionens vegne

Franz FISCHLER

Medlem af Kommissionen

(1) EFT nr. L 373 af 31. 12. 1990, s. 1.

(2) EFT nr. L 162 af 1. 7. 1996, s. 1.
KOMMISSIONENS BESLUTNING af 4. april 1997 om beskyttelsesforanstaltninger over for visse fiskerivarer med oprindelse i Kenya (EØS-relevant tekst) (97/272/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/675/EØF af 10. december 1990 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (1), senest ændret ved direktiv 96/43/EF (2), særlig artikel 19, og

ud fra følgende betragtninger:

Der er ved flere lejligheder fundet salmonella i fileter af nilaborre med oprindelse i Kenya ved import til EF;

forekomsten af salmonella kan udgøre en alvorlig fare for folkesundheden; der bør på EF-plan hurtigt vedtages de fornødne beskyttelsesforanstaltninger;

indtil de kenyanske myndigheder træffer forebyggende sundhedsforanstaltninger mod kontaminering af nilaborrefileterne, og indtil Kommissionens eksperter har aflagt besøg på stedet for at kontrollere, om foranstaltningerne anvendes korrekt, bør fileter af nilaborre med oprindelse i Kenya ved import systematisk undersøges for salmonella;

i henhold til artikel 4, stk. 7, i direktiv 90/675/EØF) påhviler alle omkostninger i forbindelse med salmonellakontrollen afsenderen, modtageren eller deres stedfortræder uden godtgørelse fra den medlemsstat, som har foretaget kontrollen;

denne foranstaltning gælder midlertidigt, indtil der træffes afgørelse om særlige betingelser for import af fiskerivarer med oprindelse i Kenya;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Denne beslutning gælder for fisk, også rensede, fileter, skiver og hakket kød af arten nilaborre (Lates niloticus), fersk eller frosset, med oprindelse i Kenya.

Artikel 2

Medlemsstaterne undersøger ved import til EF hvert parti af de produkter, der er nævnt i artikel 1, for salmonella efter en stikprøvekontrolplan.

Artikel 3

Medlemsstaterne tillader kun, at de produkter, der er nævnt i artikel 1, importeres til deres område eller afsendes til en anden medlemsstat, hvis de ifølge den undersøgelse, som er nævnt i artikel 2, er salmonellafri.

Artikel 4

Alle omkostninger i forbindelse med anvendelsen af denne beslutning påhviler afsenderen, modtageren eller deres stedfortræder.

Artikel 5

Denne beslutning anvendes indtil den 30. juni 1997.

Artikel 6

Denne beslutning er rettet til medlemsstaterne.

Udfærdiget i Bruxelles, den 4. april 1997.

På Kommissionens vegne

Franz FISCHLER

Medlem af Kommissionen

(1) EFT nr. L 373 af 31. 12. 1990, s. 1.

(2) EFT nr. L 162 af 1. 7. 1996, s. 1.
KOMMISSIONENS BESLUTNING af 28. april 1997 om ændring af beslutning 97/116/EF om beskyttelsesforanstaltninger mod klassisk svinepest i Tyskland (EØS-relevant tekst) (97/282/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (1), senest ændret ved direktiv 92/118/EØF (2), særlig artikel 10, stk. 4, og

ud fra følgende betragtninger:

Der er forekommet en række udbrud af klassisk svinepest i forskellige områder i Tyskland;

på grund af samhandelen med levende svin kan udbruddene udgøre en fare for andre medlemsstaters bestande;

Tyskland har truffet foranstaltninger inden for rammerne af Rådets direktiv 80/217/EØF af 22. januar 1980 om fællesskabsforanstaltninger til kontrol med klassisk svinepest (3), senest ændret ved akten vedrørende Østrigs, Finlands og Sveriges tiltrædelse;

som følge af sygdomssituationen vedtog Kommissionen beslutning 97/116/EF af 11. februar 1997 om beskyttelsesforanstaltninger mod klassisk svinepest i Tyskland (4), ændret beslutning 97/196/EF (5);

på baggrund af sygdomsudviklingen er det muligt at ophæve nogle af de foranstaltninger, der er vedtaget med hensyn til betingelserne for flytning af svin;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilag I og II til beslutning 97/116/EF affattes som angivet i bilag I og II til nærværende beslutning.

Artikel 2

Medlemsstaterne ændrer deres handelsforanstaltninger for at bringe dem i overensstemmelse med denne beslutning. De underretter straks Kommissionen herom.

Artikel 3

Denne beslutning er rettet til medlemsstaterne.

Udfærdiget i Bruxelles, den 28. april 1997.

På Kommissionens vegne

Franz FISCHLER

Medlem af Kommissionen

(1) EFT nr. L 224 af 18. 8. 1990, s. 29.

(2) EFT nr. L 62 af 15. 3. 1993, s. 49.

(3) EFT nr. L 47 af 21. 2. 1980, s. 11.

(4) EFT nr. L 42 af 13. 2. 1997, s. 28.

(5) EFT nr. L 82 af 22. 3. 1997, s. 61.

BILAG I

>TABELPOSITION>

BILAG II

>TABELPOSITION>
KOMMISSIONENS BESLUTNING af 2. april 1997 om finansiel støtte fra Fællesskabet til driften af EF-referencelaboratoriet for sygdomme hos toskallede bløddyr (Kun den franske udgave er autentisk) (97/260/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), senest ændret ved beslutning 94/370/EF (2), særlig artikel 28, stk. 2, og

ud fra følgende betragtninger:

I bilag A til Rådets direktiv 95/70/EF af 22. december 1995 om minimumsfællesskabsforanstaltninger til bekæmpelse af visse sygdomme hos toskallede bløddyr (3) er Ifremer i La Tremblade, Frankrig, blevet udpeget som EF-referencelaboratorium for sygdomme hos toskallede bløddyr;

laboratoriets beføjelser og opgaver er anført i bilag B til direktiv 95/70/EF; EF-støtten bør gøres betinget af, at opgaverne varetages;

der bør fastsættes en finansiel støtte fra Fællesskabet til EF-referencelaboratoriet, så det kan blive bistået i udøvelsen af sine beføjelser og varetagelsen af sine opgaver som fastsat i direktivet;

af budgethensyn ydes EF-støtten for en periode på et år;

navnlig med henblik på kontrol er det vigtigt, at artikel 8 og 9 i Rådets forordning (EØF) nr. 729/70 af 21. april 1970 om finansiering af den fælles landbrugspolitik (4), senest ændret ved forordning (EØF) nr. 1287/95 (5), finder anvendelse;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Fællesskabet yder en finansiel støtte til Frankrig, så EF-referencelaboratoriet for sygdomme hos toskallede bløddyr kan udøve sine beføjelser og varetage sine opgaver som fastsat i bilag B i direktiv 95/70/EF.

Artikel 2

Laboratoriet Ifremer i La Tremblade, Frankrig, udøver sine beføjelser og varetager sine opgaver som nævnt i artikel 1.

Artikel 3

Fællesskabets finansielle støtte fastsættes til højst 90 000 ECU for perioden fra den 1. januar til den 31. december 1997.

Artikel 4

Fællesskabets finansielle støtte ydes således:

- 70 % som forskud på anmodning fra Frankrig

- restbeløbet efter Frankrigs forelæggelse af tekniske og finansielle bilag. Bilagene forelægges inden den 1. marts 1998.

Artikel 5

Artikel 8 og 9 i forordning (EØF) nr. 729/70 finder tilsvarende anvendelse.

Artikel 6

Denne beslutning er rettet til Den Franske Republik.

Udfærdiget i Bruxelles, den 2. april 1997.

På Kommissionens vegne

Franz FISCHLER

Medlem af Kommissionen

(1) EFT nr. L 224 af 18. 8. 1990, s. 19.

(2) EFT nr. L 168 af 2. 7. 1994, s. 31.

(3) EFT nr. L 332 af 30. 12. 1995, s. 33.

(4) EFT nr. L 94 af 28. 4. 1970, s. 13.

(5) EFT nr. L 125 af 8. 6. 1995, s. 1.
RÅDETS AFGØRELSE af 14. april 1997 om beskikkelse af et medlem af Det Økonomiske og Sociale Udvalg (97/253/EF, Euratom)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 195,

under henvisning til traktaten om oprettelse af Det Europæiske Atomenergifællesskab, særlig artikel 167,

under henvisning til Rådets afgørelse 94/660/EF, Euratom af 26. september 1994 om beskikkelse af medlemmerne af Det Økonomiske og Sociale Udvalg for perioden 21. september 1994 til 20. september 1998 (1),

i betragtning af, at en plads som medlem af ovennævnte udvalg er blevet ledig, efter af André Laur er trådt tilbage som medlem, hvilket Rådet blev underrettet om den 8. november 1996,

under henvisning til den kandidatliste, som Frankrigs regering forelagde den 25. november 1996,

efter at have indhentet udtalelse fra Kommissionen for De Europæiske Fællesskaber -

TRUFFET FØLGENDE AFGØRELSE:

Eneste artikel

Joseph Balle beskikkes som medlem af Det Økonomiske og Sociale Udvalg som efterfølger for André Laur for den resterende del af dennes mandatperiode, dvs. indtil den 20. september 1998.

Udfærdiget i Luxembourg, den 14. april 1997.

På Rådets vegne

J. VAN AARTSEN

Formand

(1) EFT nr. L 257 af 5. 10. 1994, s. 20.
DOMSTOLENS AFGØRELSE om ændring af bilag II til procesreglementet (procesfristers forlængelse under hensyn til afstanden)

DE EUROPÆISKE FÆLLESSKABERS DOMSTOL HAR -

under henvisning til procesreglementets artikel 81, stk. 2,

ud fra den betragtning, at procesfristerne som følge af Republikken Østrigs, Republikken Finlands og Kongeriget Sveriges tiltrædelse af De Europæiske Fællesskaber under hensyn til afstanden bør forlænges for parter, der har deres sædvanlige opholdssted i de nye medlemsstater,

at bilag II til procesreglementet, som ændret den 19. juni 1991, derfor bør ændres -

TRUFFET FØLGENDE AFGØRELSE:

Artikel 1

Artikel 1, tredje led, i bilag II til procesreglementet affattes således:

»- for Kongeriget Danmarks europæiske territorium, Irland, Den Hellenske Republik, Den Italienske Republik, Det Forenede Kongerige, Kongeriget Spanien, Republikken Østrig, Republikken Portugal (med undtagelse af Azorerne og Madeira), Republikken Finland og Kongeriget Sverige med ti dage«.

Artikel 2

Denne afgørelse offentliggøres i De Europæiske Fællesskabers Tidende.

Den træder i kraft på dagen for offentliggørelsen i De Europæiske Fællesskabers Tidende.

Vedtaget i Luxembourg, den 11. marts 1997.
RÅDETS AFGØRELSE af 14. april 1997 om ændring af afgørelse 91/116/EØF om nedsættelse af et europæisk rådgivende udvalg for statistisk information på det økonomiske og sociale område (97/255/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til udkast til afgørelse forelagt af Kommissionen, og

ud fra følgende betragtninger:

I artikel 4 i afgørelse 91/116/EØF (1) angives det, hvor mange medlemmer udvalget skal bestå af;

som følge af Østrigs, Finlands og Sveriges tiltrædelse er det nødvendigt at tilpasse antallet af udvalgsmedlemmer tilsvarende -

VEDTAGET FØLGENDE AFGØRELSE:

Artikel 1

Artikel 4 i afgørelse 91/116/EØF affattes således:

»Artikel 4

Udvalget består af:

- fire repræsentanter for Kommissionen, herunder det kommissionsmedlem, der har ansvaret for politikken for statistisk information

- formanden for Udvalget for Penge-, Kreditmarkeds- og Betalingsbalancestatistik

- lederne af medlemsstaternes statistiske kontorer

- to repræsentanter for hver medlemsstat udpeget af Rådet efter høring af Kommissionen blandt repræsentanter for de enkelte økonomiske og sociale grupper og for videnskabelige kredse. Med henblik på udnævnelsen af disse medlemmer tilstiller hver medlemsstat Rådet en liste over fire kandidater. Rådet tager hensyn til nødvendigheden af at sikre de forskellige økonomiske og sociale grupper og videnskabelige kredse en passende repræsentation.«

Artikel 2

Denne afgørelse offentliggøres i De Europæiske Fællesskabers Tidende.

Udfærdiget i Luxembourg, den 14. april 1997.

På Rådets vegne

J. VAN AARTSEN

Formand

(1) EFT nr. L 59 af 6. 3. 1991, s. 21.
KOMMISSIONENS BESLUTNING af 3. april 1997 om ophævelse af beslutning 96/662/EF om visse beskyttelsesforanstaltninger over for tunkonserves med oprindelse i Côte d'Ivoire (EØS-relevant tekst) (97/261/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/675/EØF af 10. december 1990 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (1), senest ændret ved direktiv 96/43/EF (2), særlig artikel 19, og

ud fra følgende betragtninger:

Ved Kommissionens beslutning 96/662/EF af 25. november 1996 om visse beskyttelsesforanstaltninger over for tunkonserves med oprindelse i Côte d'Ivoire (3) blev det forbudt at indføre tunkonserves fra en virksomhed i Côte d'Ivoire på grund af forekomsten af botulinustoksiner;

en ekspert fra Kommissionens tjenestegrene har besigtiget virksomheden og fremsat bemærkninger med henblik på at forbedre hygiejnen af produktionen af tunkonserves;

myndighederne har givet officielle garantier om, at de ønskede forbedringer er blevet gennemført efter ekspertbesøget;

den konserves, der fremkaldte botulismen, var blevet fremstillet og indført inden ikrafttrædelsen af Kommissionens beslutning 96/609/EF af 14. oktober 1996 om særlige betingelser for import af fiskerivarer og akvakulturprodukter med oprindelse på Côte d'Ivoire (4);

de foranstaltninger, der blev truffet for at beskytte menneskers sundhed, er ikke mere berettigede, og beslutning 96/662/EF bør derfor ophæves;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Beslutning 96/662/EF ophæves.

Artikel 2

Medlemsstaterne ændrer de foranstaltninger, de anvender på indførsler, for at bringe dem i overensstemmelse med denne beslutning. De underretter Kommissionen herom.

Artikel 3

Denne beslutning er rettet til medlemsstaterne.

Udfærdiget i Bruxelles, den 3. april 1997.

På Kommissionens vegne

Franz FISCHLER

Medlem af Kommissionen

(1) EFT nr. L 373 af 31. 12. 1990, s. 1.

(2) EFT nr. L 162 af 1. 7. 1996, s. 1.

(3) EFT nr. L 304 af 27. 11. 1996, s. 25.

(4) EFT nr. L 269 af 22. 10. 1996, s. 37.
RÅDETS AFGØRELSE af 14. april 1997 om beskikkelse af en suppleant til Regionsudvalget (97/254/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 198 A,

under henvisning til Rådets afgørelse af 26. januar 1994 (1) og 23. januar 1995 (2) om beskikkelse af medlemmerne af og suppleanterne til Regionsudvalget,

i betragtning af, at en plads som suppleant til ovennævnte udvalg er blevet ledig, efter at Jesús Pedroche Nieto er trådt tilbage som suppleant, hvilket Rådet blev underrettet om den 26. marts 1997;

under henvisning til indstillingen fra den spanske regering -

TRUFFET FØLGENDE AFGØRELSE:

Eneste artikel

Carmen Alvarez-Arenas Cisneros beskikkes som suppleant til Regionsudvalget som efterfølger for Jesús Pedroche Nieto for den resterende del af dennes mandatperiode, dvs. indtil den 25. januar 1998.

Udfærdiget i Luxembourg, den 14. april 1997.

På Rådets vegne

J. VAN AARTSEN

Formand

(1) EFT nr. L 31 af 4. 2. 1994, s. 29.

(2) EFT nr. L 25 af 2. 2. 1995, s. 20.
KOMMISSIONENS AFGØRELSE af 10. april 1997 om udpegelse af medlemmerne af Det Rådgivende Udvalg til Fremme af Adgangen til Deltagelse i Offentlige Aftaler (97/C 119/03)

(EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til Kommissionens afgørelse 87/305/EØF af 26. maj 1987 om nedsættelse af et rådgivende udvalg til fremme af adgangen til deltagelse i offentlige aftaler (1),

under henvisning til Kommissionens afgørelse 87/560/EØF (2), der forøgede det maksimale antal medlemmer af udvalget fra 24 til 25 -

TRUFFET FØLGENDE AFGØRELSE:

Eneste artikel

Følgende personer udpeges som medlemmer af det rådgivende udvalg fra den 1. april 1997 for en periode på to år:

Peter AGAR

Frans H. J. J. ANDRIESSEN

Sue ARROWSMITH

Jesús BANEGAS NUÑEZ

Henning CHRISTOPHERSEN

Pierre DEVOLVÉ

Kjell Olof FELDT

Angelo FERRO

Jytte FREDENSBORG

Emilio GABAGLIO

Paul HIPPERT

Laureano LÓPEZ-RODÓ

Victor MARTINS

Philippe MATHEÏ

Alan McCARTHY

Sheila McKECHNIE

Paolo MENGOZZI

Bernhard MOLITOR

Hans-Werner MÜLLER

François PASTEAU

Paavo RANTANEN

Jean-Claude ROUDE

Franz SCHOSER

Wassilios SKOURIS

Walter WOLFSBERGER

(1) EFT nr. L 152 af 12. 6. 1987, s. 32.

(2) EFT nr. L 338 af 28. 11. 1987, s. 37.
RÅDETS AFGØRELSE af 18. september 1995 om indgåelse af tillægsprotokoller til Europaaftalerne om handel med tekstilvarer og beklædningsgenstande mellem Det Europæiske Fællesskab og visse lande i Central- og Østeuropa (Bulgarien, Ungarn, Polen, Rumænien, Tjekkiet og Slovakiet) (97/295/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113, sammenholdt med artikel 228, stk. 2, første punktum,

under henvisning til forslag fra Kommissionen, og

ud fra følgende betragtninger:

Kommissionen har på Fællesskabets vegne ført forhandlinger om tillægsprotokoller til Europaaftalerne om handel med tekstilvarer og beklædningsgenstande med Republikken Bulgarien, Republikken Ungarn, Republikken Polen, Rumænien, Den Tjekkiske Republik og Den Slovakiske Republik;

disse tillægsprotokoller bør godkendes -

TRUFFET FØLGENDE AFGØRELSE:

Artikel 1

Tillægsprotokollerne til Europaaftalerne om handel med tekstilvarer og beklædningsgenstande mellem Det Europæiske Fællesskab og Republikken Bulgarien, Republikken Ungarn, Republikken Polen, Rumænien, Den Tjekkiske Republik og Den Slovakiske Republik godkendes herved på Fællesskabets vegne.

Teksten til tillægsprotokollerne er knyttet til denne afgørelse.

Artikel 2

Formanden for Rådet bemyndiges til at udpege den person, der er beføjet til at undertegne tillægsprotokollerne med bindende virkning for Fællesskabet.

Artikel 3

Formanden for Rådet foretager på Det Europæiske Fællesskabs vegne den underretning, der er omhandlet i tillægsprotokollernes artikel 15.

Artikel 4

Denne afgørelse offentliggøres i De Europæiske Fællesskabers Tidende.

Udfærdiget i Bruxelles, den 18. september 1995.

På Rådets vegne

P. SOLBES MIRA

Formand
RÅDETS AFGØRELSE af 29. april 1997 om Det Europæiske Fællesskabs indgåelse af interimsaftalen om handel og handelsanliggender mellem Det Europæiske Fællesskab, Det Europæiske Kul- og Stålfællesskab og Det Europæiske Atomenergifællesskab på den ene side og Georgien på den anden side (97/301/EKSF, EF, Euratom)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113 sammenholdt med artikel 228, stk. 2, første punktum,

under henvisning til forslag fra Kommissionen,

under henvisning til udtalelse fra Europa-Parlamentet (1), og

ud fra følgende betragtning:

I afventning af ratifikationen af partnerskabs- og samarbejdsaftalen mellem De Europæiske Fællesskaber og deres medlemsstater på den ene side og Georgien på den anden side, der blev undertegnet den 22. april 1996 i Luxembourg, er det nødvendigt, at interimsaftalen om handel og handelsanliggender mellem Det Europæiske Fællesskab, Det Europæiske Kul- og Stålfællesskab og Det Europæiske Atomenergifællesskab på den ene side og Georgien på den anden side godkendes på Det Europæiske Fællesskabs vegne -

TRUFFET FØLGENDE AFGØRELSE:

Artikel 1

Interimsaftalen om handel og handelsanliggender mellem Det Europæiske Fællesskab, Det Europæiske Kul- og Stålfællesskab og Det Europæiske Atomenergifællesskab på den ene side og Georgien på den anden side sammen med bilagene, protokollen og de erklæringer, der er knyttet til slutakten, godkendes herved på Det Europæiske Fællesskabs vegne.

Teksterne til de akter, der er nævnt i stk. 1, er knyttet til denne afgørelse.

Artikel 2

Formanden for Rådet foranstalter på Det Europæiske Fællesskabs vegne den notifikation, der er omhandlet i interimsaftalens artikel 32 (2).

Udfærdiget i Luxembourg, den 29. april 1997.

På Rådets vegne

H. VAN MIERLO

Formand

(1) EFT nr. C 115 af 14. 4. 1997.

(2) Datoen for interimsaftalens ikrafttræden vil blive offentliggjort i De Europæiske Fællesskabers Tidende på foranledning af Rådets Generalsekretariat.